Ernest Mühlen

Den Ernest Mühlen, gebuer den 8. Juni 1926 zu Ettelbréck, a gestuerwen den 19. Mäerz 2014Ernest Mühlen nous a quittés, wort.lu 20.03.14 11:59Doudesannonce am Luxemburger Wort vum 3. Abrëll 2014, S. 42. am Ausland, war e lëtzebuergeschen Ekonomist a Politiker (CSV).

Liewenslaf
No der Primärschoul an dem Lycée zu Dikrech huet den Ernest Mühlen zu Antwerpen op der staatlecher Handelshéichschoul (Licence en sciences commerciales et financières) an duerno zu Paräis op der Faculté de Droit (Docteur en sciences économiques) studéiert.

Vun 1952 bis 1973 war den Ernest Mühlen Haaptadministrateur bei der Montanunioun an uschléissend bei der Europäescher Kommissioun.

Vun 1973 u war hie fräie Finanzjournalist.

1973 gouf hien an de Gemengerot vun der Stad Lëtzebuerg gewielt. Vun 1979 bis 1982 war hien als Member vun der CSV Staatssekretär fir Finanzen an der Regierung Werner-Thorn. 1982 gouf hien, no enger Regierungëmbildung, Landwirtschaftsminister (bis 1984).

Vun 1984-1989 war hie Member vum Europaparlament (Europäesch Volkspartei). Vun 1989-1991 war hien Deputéierten an der Lëtzebuerger Chamber. Laang Jore war hien och Member vum Verwaltungsrot vum Verlagshaus Saint-Paul Luxembourg.

Vun 1991 bis 1996 huet hie Lëtzebuerg am Verwaltungsrot vun der Osteuropabank (BERD) zu London vertrueden.

Den Ernest Mühlen war Member vun der Section des sciences morales et politiques vum Institut grand-ducal. Hie war och e Mataarbechter an den éischte Jore vun dëser Wikipedia.

Hie war bestuet an hat zwee Kanner.

 Publikatiounen 
 Ernest Mühlen: Le marché financier luxembourgeois face à la conversion industrielle, Imprimerie Bruck, Luxembourg, 1963
 Ernest Mühlen: Monnaie et circuits financiers au Grand-Duché de Luxembourg, Université Internationale de Sciences Comparées, Luxembourg, 1968
 Ernest Mühlen: Les Marchés Européens des Capitaux, Université Internationale de Sciences Comparées, Luxembourg, 1970
 Ernest Mühlen: Possibilités et limites d'une politique des revenus au Grand-Duché de Luxembourg, Publications de l'Institut Grand-Ducal, Section des Sciences morales et politiques, Vol. I, 1970, SS. 35-49
 Ernest Mühlen: Zukunftsmodelle: Konsumgesellschaft am Scheideweg, Luxemburger Marienkalender, 1973, SS. 48-54
 Ernest Mühlen, Pierre Werner: Les finances communales, Cahiers économiques, n. 4, Banque internationale à Luxembourg, Luxembourg, pp. 1–29, 1975
 Ernest Mühlen: Politique de structure et aménagement du territoire, Université Internationale de Sciences Comparées, Luxembourg, 1971
 François Biltgen, Ernest Mühlen: La loi du 6 décembre 1991 sur le secteur des assurances: consolidation et perspectives de la place des assurances et réassurances, Collection Réalités et Perspectives, n°3-1992, Banque générale du Luxembourg, Luxembourg, 59 p.

 Zenarie fir Filmer 
 Ernest Mühlen: Serie: Objectif 2000 realiséiert 1969 fir RTL:
Reconversion
Wolz an den E'slecker Raum
D'Musel industrialiséiert sech
De Minett passt sech un

 Auszeechnungen 
 Goldmedail vum Mérite Européen: (16. November 2007);


 Grand-Croix vum Ordre d'Orange-Nassau, Holland
 Grand-Croix vum Orden del Merito Civil, Spuenien
 , Belsch
 Grosses Bundesverdienstkreuz, Däitschland
 Lëtzebuerger Wëssenschaftspräis (1968)
 Benelux-Präis fir Journalisten (1969)

 Literatur 
 Marcel Kieffer: Ernest Mühlen (1926-2014) "Luxemburger Wort", 25. Mäerz 2014, S.5.
 l. th.: "Die neuen Männer an der Macht (6): Ernest Muhlen und die Wissenschaft auf wechselnden Stühlen." In: Revue, 34. Jg., nº 45 (10.11.1979), p. 24-28 [Numérisé par la Bibliothèque nationale du Luxembourg].

 Um Spaweck 

 Portrait vum Ernest Mühlen op der Websäit vum Europaparlament
 Offiziell Säit vun der BERD (Banque Européenne de Reconstruction et de Développement) 

Kategorie:Lëtzebuergesch Ministeren
Kategorie:Lëtzebuergesch Deputéiert
Kategorie:Lëtzebuergesch Europadeputéiert
Kategorie:Lëtzebuergesch Ekonomisten
Kategorie:Gebuer 1926
Kategorie:Gestuerwen 2014
Kategorie:Grand officier de l'ordre de mérite civil et militaire d'Adolphe de Nassau
Kategorie:Grand'Croix de l'Ordre de Mérite du Grand-Duché de Luxembourg
Kategorie:Fondation du Mérite Européen
Kategorie:Grosses Bundesverdienstkreuz
Kategorie:Membere vun der Section des sciences morales et politiques vum Institut grand-ducal
Kategorie:Lëtzebuergesch Staatssekretären